google/wiki40b huggingface dataset:
शिकोकू

शिकोकू (जापानी: 四国, "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।

भूगोल

शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।
शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।
इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।
जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।

संस्कृति

शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए (空海) नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।
तोकुशिमा प्रान्त में अगस्त के महीने में ओबोन (お盆) त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।
जैविक खेती (पुस्तक)

जैविक खेती (पुस्तक) एक पुस्तक है जिसके लेखक वरिष्ठ पत्रकार और लेखक ओमकार चौधरी है। ओमकार चौधरी वर्तमान में हरिभूमि नामक समाचार पत्र पर सम्पादक है। यह पुस्तक (जैविक खेती (पुस्तक)) सन २००५ में प्रकाशित हुई थी।
लातेहार

जनी शिकार उत्सव

लातेहार का अधिकतर भू-भाग जंगलों से घिरा हुआ है। इन जंगलों में जो आदिवासी रहते हैं उनकी आजीविका इन्हीं जंगलों से चलती हैं। अपने समाज की रक्षा करने के लिए महिलाएं पुरुष शिकारी भेष में शिकार करती थीं एवं लड़ाई लड़ाती थीं। बाद में परंपरा के कारण बारह वर्षों के अंतराल पर पारंपरिक पुरुष वस्त्रों में महिलाएं जनी शिकार करने लगीं | अब यह परंपरागत पर्ब के रूप में बारह बर्षों के अंतराल पर महिलावों द्वारा मनाया जाता है।

कलाकृतियां

लातेहार में उद्योगों की कमी है इसलिए यहां के निवासी आजीविका कमाने के लिए जंगलों में पाए जाने वाले फूल-पत्तों से खूबसूरत कलाकृतियां बनाते हैं। इन कलाकृतियों में बांस की टोकरियां प्रमुख हैं जो पर्यटकों को बहुत पसंद आती हैं। टोकरियों के अलावा वह महुआ के फूलों और केंदु के पत्तियों से भी अनेक कलाकृतियां बनाते हैं। यहां आने वाले अधिकतर पर्यटक इन कलाकृतियों को स्मृतिकाओं के रूप में अपने साथ ले जाते हैं।

खदानें

लातेहार को इसकी कोयले, बॉक्साइट, लेटेराइट और डोलोमाईट की खदानों के लिए पूरे विश्व में जाना जाता है। यह खदानें आकार में बहुत बड़ी हैं और लातेहार की अर्थव्यवस्था की रीढ़ मानी जाती हैं। पर्यटक चाहें तो इन खदानों को देखने जा सकते हैं। इन खदानों में अनेक मजदूर काम करते हैं। इन खदानों को देखने के बाद चियांकी, कोयल व्यू प्वाइंट और मैगनोलिया प्वांइट घूमने जाया जा सकता है। यह तीनों बहुत खूबसूरत है और लातेहार के पर्यटन उद्योग की जान माने जाते हैं।

झरने

प्रकृति ने लातेहार में अपने सौंदर्य को खुलकर बिखेरा है और झरनों के रूप में इसको अनमोल उपहार दिए हैं। यह सभी झरने बहुत खूबसूरत हैं और पर्यटकों को बहुत पसंद आते हैं। झरनों के पास शहर की भागती-दौड़ती जिंदगी से दूर जीवन के कुछ यादगार लम्हें बिताए जा सकते हैं। यह सभी झरने इतने खूबसूरत हैं कि जो भी पर्यटक यहां आते हैं वह इनकी तारीफ किए बिना नहीं रह पाते। कांती, निचला घागरी, शाही, लोढ़, मिरचिया और ऊपरी घागरी इसके प्रमुख झरने हैं।
श्लोका मेहता

श्लोका का जन्म 11 जुलाई 1990 को मुंबई में भारत के शीर्ष हीरे रसेल मेहता के घर हुआ था। श्लोका प्रसिद्ध भारतीय हीरा व्यापारी रसेल मेहता की सबसे छोटी बेटी है। उनकी मां का नाम मोना मेहता है, जो रिपोर्ट के मुताबिक 2018 पीएनबी धोखाधड़ी निर्वा मोदी के रिश्तेदार हैं। श्लोका के एक बड़े भाई विराज मेहता और एक बड़ी बहन दीया मेहता हैं। उसके भाई और बहन दोनों शादीशुदा हैं। 
मार्च 2018 के पहले सप्ताह में, युवा व्यवसायी और मुकेश अंबानी के पुत्र आकाश अंबानी के साथ उनकी शादी के बारे में चर्चा हुई। हालांकि उन्होंने खबरों से इंकार कर दिया कि कुछ भी तय नहीं है, लेकिन स्रोत के मुताबिक, दोनों मार्च 2018 के आखिरी सप्ताह में व्यस्त होने जा रहे हैं और शादी 2018 के शुरुआती दिसंबर में हो सकती है।

प्रारंभिक जीवन

श्लोका अपने स्कूल में एक उज्ज्वल छात्र रही है और यह एक सामाजिक कार्यकर्ता भी है। यह कनेक्टफोर की सह-संस्थापक हैं, जो स्वयंसेवकों की सहायता करती हैं जो कुछ क्षेत्रों में मदद करना चाहती हैं, जिसमें नवाचार और विशिष्ट गैर सरकारी संगठनों तक पहुंचने के प्रयास हैं। श्लोक मेहता भी 2014 के बाद से कंपनी के निदेशक के रूप में अपने पिता की कंपनी की सेवा कर रही हैं।
आभासवाद

आभासवाद त्रिक दर्शन की दार्शनिक दृष्टि का अभिधान है।
कश्मीर का त्रिक दर्शन अद्वैतवादी है। इसके अनुसार परमशिव (जो "अनुत्तर", "संविद्" आदि अनेक नामों से प्रख्यात हैं) अपनी स्वातंत्रयशक्ति से (जो उनकी इच्छाशक्ति का ही अपर नाम है) अपने भीतर स्थित होनेवाले पदार्थ समूह को इदं रूप से बाहर प्रकट करते हैं। इस प्रकार जो कुछ वस्तु है, अर्थात् जो वस्तु किसी प्रकार सत्ता धारण करती है, जिसके विषय में किसी भी प्रकार का शब्द प्रयोग किया जा सकता है, चाहे वह विषयी हो, विषय हो, ज्ञान का साधन हो या स्वंय ज्ञानरूप ही हो, वह "आभास" कहलाती है। ईश्वर और जगत् के संबंध को समझने के लिए अभिनवगुप्त ने दर्पण की उपमा प्रस्तुत की है। जिस प्रकार निर्मल दर्पण में ग्राम, नगर, वृक्ष आदि पदार्थ प्रतिबिंबित होने पर वस्तुत: अभिन्न होने पर भी दर्पण से और आपस में भी भिन्न प्रतीत होते हैं, उसी प्रकार इस विश्व की दशा है। यह परमेश्वर में प्रतिबिंबित होने पर वस्तुत: उससे अभिन्न ही है, परंतु घट पट आदि रूप से वह भिन्न प्रतीत होता है। इस आभास या प्रतिबिंब के सिद्धांत को मानने के कारण त्रिक दर्शन का दार्शनिक मत "आभासवाद" के नाम से जाना जाता है।
इस विषय में एक वैचित्र्य है जिसपर ध्यान देना आवश्यक है। लोक में प्रतिबिंब की सत्ता बिंब पर आश्रित रहती है। मुकुर के सामने मुख रहने पर ही उसका प्रतिबिंब उसमें पड़ता हैं, परंतु अद्वैतवादी त्रिक दर्शन में इस प्रतिबिंब का उदय बिंब के अभाव में भी स्वत: होता है और इसे परमेश्वर की स्वतंत्र शक्त्ति की महिमा माना जाता है। इस प्रकार इस दर्शन में अद्वैत भावना वास्तविक है। द्वैत की कल्पना नितांत कल्पित हैं।
असेस्त्रोरिंचस

यह भी देखे

मछलियों के परिवार
नगला मोहन, जुगसना, मथुरा

नगला मोहन, उत्तर प्रदेश का एक गाँव है जो मथुरा जिले में पड़ता है। यह ग्राम पंचायत जुगसना में पड़ता है। यह गाँव मथुरा से करीब 30 km की दूरी पर तथा बलदेव से मात्र 9 km की दूरी पर स्थित है। यमुना नदी यहाँ से से कुछ ही km की दूरी पर है। यह उत्तर प्रदेश के गोकुल विधान सभा क्षेत्र में पड़ता है। यहाँ की जनसंख्या लगभग 1500 है। यह गाँव यहाँ के कॉलेज " श्री जे पी मिश्रा स्मारक इंटर कॉलेज" के लिए काफी दूर-दूर तक प्रसिद्द है।

आवागमन

अगर यहाँ के परिवहन एंवं सड़कों की बात की जाए तो यह गाँव मथुरा शहर से पक्की सड़क से जुदा हुआ है , इस गाँव तक पहुँचने के लिए मथुरा से बलदेव तक बस, ऑटो, एवं बलदेव से नगला मोहन तक पहुँचने के लिए ऑटो मिलते हैं।

आर्थिक

इस गाँव में अधिकांश लोग खेती करते हैं। यहाँ का किसान वर्ष में 3 फसलें उगाता है जो क्रमश: गेंहू , चावल एवं आलू हैं इनके अतिरिक्त यहाँ सरसों, बाजरा, जौ, ईख, दालें इत्यादि फसलें भी आंशिक रूप में उगाई जाती हैं। यहाँ का हर व्यक्ति पक्के घरों में निवास करता है एवं दो वक़्त की रोटी कमाने में उसे कोई खासा दिक्कत नहीं आती। यहाँ आधे से अधिक गाँव में मीठा पानी उपलब्ध है तथा दिन 12 से 18 घंटे यहाँ बिजली रहती है।
मैत्रेयी पुष्पा

मैत्रेयी पुष्पा हिंदी लेखिका हैं। उन्हें हिन्दी अकादमी दिल्ली का उपाध्यक्ष नियुक्त किया गया है।

जीवन

उनका जन्म 30 नवंबर, 1944 को अलीगढ़ जिले के सिकुर्रा गांव में हुआ। उनके जीवन का आरंभिक भाग बुंदेलखण्ड में बीता।

शिक्षा

उनकी आरंभिक शिक्षा झांसी जिले के खिल्ली गांव में तथा एम.ए.(हिंदी साहित्य) बुंदेलखंड कालेज, झाँसी में हुआ।
खण्डार विधानसभा क्षेत्र (राजस्थान)

खण्डार विधानसभा क्षेत्र राजस्थान का एक विधानसभा क्षेत्र है।
नज़्म

वैसे तो उर्दू की हर कविता को नज़्म कहा जा सकता है। पर वर्तमान समय में इसका प्रयोग साधारणतः गज़ल को छोड़कर बाकि कविताओं के लिए होता है। वर्तमान समय में यह शब्द किसी भी विषय पर लिखी गई नए ढंग की कविता के लिए प्रचलित है। मुक्त छंद कविता को आजाद नज़्म कहते हैं।
नाच्यौ बहुत गोपाल

नाच्यौ बहुत गोपाल अमृतलाल नगर द्वारा लिखित प्रसिद्ध उपन्यास है |
चइ नात प्रान्त

नामोत्पत्ति

थाई भाषा में "चई नात" का अर्थ "विजय स्थल" होता है। अयुथाया राज्य के काल में यहाँ बर्मा की सेना से कई झड़पें हुई जिनमें थाई सेनाएँ विजई रहीं।
पुलीकट

भूगोल और स्थलाकृति

पुलीकट झील 13.33° से 13.66° N और 80.23° to 80.25°E, के बीच स्थित है जबकि अगर इसके सूख चुके हिस्सों को भी शामिल किया जाय तो उत्तर में इसका विस्तार 14.0°N. तक है। इसका लगभग 84% हिस्सा आन्ध्र प्रदेश में और 16% हिस्सा तमिलनाडु राज्य में आता है। 
झील का क्षेत्रफल ज्वार के दौरान 450 वर्ग किलोमीटर (170 वर्ग मील)और भाते के दौरान 250 वर्ग किलोमीटर (97 वर्ग मील) के आसपास रहता है। इसकी कुल लम्बाई 60 किलोमीटर (37 मील) और चौड़ाई लगभग 0.2 किलोमीटर (0.12 मील) से 17.5 किलोमीटर (10.9 मील) के बीच है।
जलवायु की दृष्टि से यह झील उष्णकटिबंधीय मानसूनी जलवायु के अंतर्गत आती है जहाँ तापमान लगभग 15 °से. (59 °फ़ै) से 45 °से. (113 °फ़ै) के मध्य रहता है।

संकटापन्न जलीय निकाय

हाल में हुए कुछ सर्वेक्षणों में पुलीकट झील के संकटग्रस्त होने का दावा किया गया है और इसके लिये मानवीय गतिविधियों को जिम्मेवार ठहराया गया है। एक सर्वेक्षण के मुताबिक इस झील का कुल सतही क्षेत्रफल पहले 450 वर्ग फीट हुआ करता था जो अब घटकर मात्र 350 वर्ग फीट हई रह गया है। इससे इस झील के बाशिंदों और यहाँ आने वाले हजारों प्रवासी पक्षियों के अस्तित्व पर संकट उत्पन्न हो गया है। यही नहीं इस झील की गहराई में कमी और लवणता में वृद्धि भी दर्ज की गयी है।
यर्मोक का युद्ध

प्रस्तावना

बिजान्टिन और साम्राज्यो में युद्ध जारी थे तब अरब में तेजी से राजनीतिक विकास हुआ था, जहां हजरत मुहम्मद सहाब इस्लाम धर्म का प्रचार कर रहे थे और 630 ईस्वी तक, उन्होंने सफलतापूर्वक एक भी राजनीतिक अधिकार के तहत अधिकांश अरबों को एकजुट किया था। जब हजरत मुहम्मद सहाब का जून 632 में निधन हो गया, तब हजरत अबू बकर को खलीफा और उनके राजनीतिक उत्तराधिकारी चुना गया। अबू बकर के उत्तराधिकार के बाद ही मुसीबत उभरी, जब कई अरब जनजातियों ने खुलेआम अबू बक्र के खिलाफ विद्रोह किया, जिन्होंने विद्रोहियों के खिलाफ युद्ध की घोषणा की। जिन्हें रिद्द युद्धो के (अफ़ोस्टैसी , 632-33) के रूप में जाना जाता है, उसी समय में अबू बकर ने मदीना में खलीफा के केंद्रीय प्राधिकरण के तहत अरब को एकजुट किया जिसमें एक बार फिर विद्रोहियों को कमजोर कर दिया गया था, अबू बक्र ने इराक से शुरुआत में विजय की लड़ाई शुरू की थी। अपने महान और सबसे शानदार जनरल, खालिद इब्न अल वालिद को विजय अभियान के लिए भेजा, इराक को ससादीद फारसियो के खिलाफ सफल अभियानों की श्रृंखला में जीत मिली। अबू बकर का आत्मविश्वास बढ़ता गया और एक बार खालिद बिन वालिद ने इराक में अपने गढ़ की स्थापना की, अबू बकर ने फरवरी 634 में सीरिया के आक्रमण के लिए सैन्य अभियान किया। सीरिया पर मुस्लिम आक्रमण बेहद नियोजित और अच्छी तरह से समन्वित सैन्य अभियानों की एक श्रृंखला थी, जो कि बिजान्टिन रक्षात्मक उपायों से निपटने के लिए शुद्ध ताकत के बजाय कार्यरत रणनीति थी। मुस्लिम सेनाएं, हालांकि, थोड़े समय के लिए बिजान्टिन प्रतिक्रिया को नियंत्रित करने में बहुत कम साबित हुईं, और उनके कमांडरों ने सुदृढीकरण के लिए बुलाया। खालिद बिन वालिद को अबू बक्र ने इराक से सीरिया को भी सौंप दिया और आक्रमण का नेतृत्व किया। जुलाई 634 में, बिजान्टिन को अजन्दन में निर्णायक रूप से पराजित किया गया था। दमिश्क सितंबर 634 में मुस्लिमों के नियंत्रण में गिर गया, उसके बाद फहल की लड़ाई हुई, जहां फिलिस्तीन की अंतिम महत्वपूर्ण सेना को पराजित किया गया था। खलीफा अबू बकर का 634 ईस्वी में निधन हो गया। उनके उत्तराधिकारी, खलीफ उमर, सीरिया में खलीफा साम्राज्य के विस्तार को गहराई से जारी रखने के लिए निर्धारित थे। यद्यपि खालिद बिन वालिद के नेतृत्व में पिछले अभियान सफल थे, फिर भी उन्हें अबू उबेदाह का साथ मिला था। दक्षिणी फिलिस्तीन सुरक्षित होने के बाद, मुस्लिम सेना अब व्यापार मार्ग को उन्नत कर दिया था, जहां तिबरियास और बालबक बिना संघर्ष के मुस्लिमों ने जीत लिए, और 636 की शुरुआत में पूरे फिलिस्तीनी क्षेत्र पर विजय प्राप्त की। इसके बाद भी, मुसलमानों ने लेवेंट में अपनी जीत जारी रखी।
दौलतपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दौलतपुर उपजिला बांग्लादेश के दक्षिण-पश्चिमी भाग में, खुलना विभाग के कुष्टिय़ा जिले में स्थित है।
रोमन संख्यांक

रोमन अंकों की कमियाँ

रोमन अंको में शून्य नहीं होता। इनमें बड़ी संख्याओं को लिखना बहुत कठिन हो जाता है - एक तो उनमें बहुत से अक्षर हो जाते हैं और उन्हें समझने में भी समय लगता है। क्योंकि भारतीय प्रणाली की स्थानीय मान (प्लेस वैल्यू) की अवधारणा इनमें नहीं है, इसलिए रोमन अंकों में गणित करना बहुत ही मुश्किल है। जैसे-जैसे भारतीय अंक पहले मध्य पूर्व और फिर यूरोप में फैलने लगे, रोमन अंकों का प्रयोग केवल वर्गों-अध्यायों के नामों के लिए ही होने लगा और गणित में इनकी भूमिका समाप्त हो गयी।
आईयूपीएसी के नये दिशानिर्देशों के अनुसार अब आवर्त सारणी के समूहों के नाम रोमन के बजाय हिन्दू अंकों में लिखे जाते हैं।
ज़िम्बाब्वे क्रिकेट टीम का बांग्लादेश दौरा

टेस्ट सीरीज

साल 2001 से अब तक 16 मैचों की 8 सीरीज हुई हैं। उसमें बांग्लादेश ने 2 सीरीज जीते हैं।

वनडे सीरीज

साल 1997 से अब तक 72 मैचों की 29 (उसमें विश्व कप, ट्रॉफी, इतर) सीरीज हुई हैं। उसमें बांग्लादेश ने 10 सीरीज जीती हैं।

टी20 सीरीज

साल 2006 से अब तक 9 मैचों की 10 (उसमें विश्व कप) सीरीज हुई हैं। उसमें बांग्लादेश ने 1 सीरीज जीती हैं। तीन सीरीज ड्रॉ हुई हैं।
मजदूर जनता की प्रगतिशील पार्टी

मजदुर जनता का प्रगतिशील पर्टी (यूनानी भाषा: Ανορθωτικό Κόμμα Εργαζόμενου Λαού, 'आकेल') साइप्रस का एक साम्यवादी दल है। इस दल की स्थापना १९२६ में हुई थी।
इस दल का महासचिव दिमित्रिस च्रिस्तोफिअस है।
यह दल 'हाराव्घि' का प्रकाशन करता है।
इस दल का युवा संगठन 'संयुक्त लोकतांत्रिक युवा संगठन' है।
२००६ के संसदीय चुनाव में इस दल को १३१ ०६६ मत (३१.१%, १८ सीटें) मिले।
यूरोपीय संसद में इस दल के पास २ सीटें हैं।
२४५६ ईसा पूर्व

२४५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खामोशी (1996 फ़िल्म)

संक्षेप

कहानी गोवा में एक बधिर और मूक दंपति जोसेफ (नाना पाटेकर) और फ्लैवी ब्रगेंज़ा (सीमा बिस्वास) के बारे में है। उनके पास एक बच्ची है, ऐनी (प्रिया परुलेकर), जो बोलने और सुनने में सक्षम है। कुछ साल बाद उनके पास एक और बच्चा होता है। सैम नाम का ये लड़का भी बोल और सुन सकता है। ऐनी का जीवन दो दुनिया में बंटा हुआ है - एक उसके माता-पिता के साथ और एक संगीत के साथ, जिसे वह प्यार करती है। ऐनी को अपनी दादी, मारिया ब्रगेंज़ा (हेलन) से अपनी संगीत प्रेरणा मिलती है।
कुछ साल बाद, सैम की दुखद मौत के बाद, ऐनी (मनीषा कोइराला) का जीवन बिखर जाता है और वह संगीत और गायन से दूर हो जाती है। जब ऐनी बड़ी हो जाती है तो वह राज (सलमान ख़ान) के साथ एक बार फिर संगीत के संपर्क में आती है, जिसे वह प्यार करती है। वह फिर से गायन शुरू कर देती है। जब ऐनी गर्भवती हो जाती है, तो उसके पिता उसे बच्चे को त्यागने के लिए कहते हैं क्योंकि यह परिवार के लिये अपमान की बात है। ऐनी अपने चर्च और धर्म के खिलाफ जाने से इंकार कर देती है। जब जोसेफ को यह पता चलता है, तो वह ऐनी से घर छोड़ने को कहता है। राज ऐनी के पिता को मनाने की कोशिश करता है कि वह एक अच्छा लड़का है, लेकिन जोसेफ उसे नापसंद करता है। मुख्य रूप से इसलिये क्योंकि वह हिंदू है जो गोवा में नहीं रहता, इसलिए ऐनी को उससे दूर रहना होगा।
ऐनी राज से शादी करती है और एक लड़के को जन्म देती है, जिसे वे उसके भाई सैम का नाम देते हैं। वह, राज, और सैम साथ मिलकर जोसेफ के घर जाते हैं। जोसेफ ऐनी के लड़के को स्वीकार करता है और राज को भी अपने दामाद के रूप में स्वीकार कर लेता है। फिर ऐनी और राज विनाशकारी दुर्घटना में आ जाते हैं; ऐनी गंभीर रूप से घायल हो जाती है और कोमा में चली जाती है। जोसेफ, फ्लैवी और राज उसे पुनर्जीवित करने के लिए कड़ी मेहनत करते हैं। यहाँ तक ​​कि सैम के लिए उसे भावनात्मक रूप से तड़पाने की कोशिश भी वो लोग करते हैं। अंत में जोसेफ का मूक "भाषण" और फ्लैवी का प्यार और आशा, ऐनी को चेतना में वापस ले आती है।
बहुवचन

कई भाषाओं में बहुवचन, व्याकरणिक श्रेणी की संख्या के मूल्यों में से एक है। संज्ञाओं का बहुवचन आमतौर पर संज्ञा द्वारा प्रतिनिधित्व की गई डिफ़ॉल्ट मात्रा जो आम तौर पर एक होता है, (वह रूप जो इस डिफ़ॉल्ट मात्रा का प्रतिनिधित्व करता है उसे एकवचन संख्या कहा जाता है) के अलावा मात्रा को इंगित करता है। आमतौर पर, इसलिए, बहुवचन का उपयोग दो या दो से अधिक चीज़ों को दर्शाने के लिए किया जाता है। उदाहरण स्वरूप हिन्दी में बहुवचन गाड़ियाँ जिसके अनुरूप एकवचन गाड़ी है।
उपसुंद

उपसुंद सुंद का छोटा भाई तथा हिरण्यकशिपु के वंशज निकुंभ अथवा निसुंद नामक राक्षस का छोटा पुत्र। सुंद तथा उपसुंद ने विंध्याचल पर कठोर तपस्या की जिससे प्रसन्न हो ब्रह्मा ने उन्हें वरदान दिया कि विश्व का कोई भी व्यक्ति उनका वध न कर सकेगा। वे मरेंगे तो परस्पर एक दूसरे के हाथ से। वरदान मिलने पर दोनों भाइयों ने अधिक अत्याचार किया कि उससे त्रस्त होकर देवताओं ने ब्रह्मा से कष्टहरण की प्रार्थना की। ब्रह्मा ने देवताओं का दु:ख मिटाने के लिए विश्वकर्मा को एक अनुपम सुंदरी के निर्माण की आज्ञा दी। विश्वकर्मा ने सृष्टि के समस्त सुंदर उपकरणों से तिल-तिल भर सौंदर्य लेकर तिलोत्तमा नाम की अप्सरा बनाई। तिलोत्तमा सुंद उपसुंद के पास पहुँची तो दोनों भाई उसपर आसक्त हो गए और परस्पर लड़कर एक दूसरे के हाथों मारे गए।
स्तरण (भूविज्ञान)

भूविज्ञान के संदर्भ में, स्तरण अथवा स्तरिका विन्यास, किसी शैल की विभिन्न परतों के एक छोटे पैमाने का अनुक्रम होता है, जो अक्सर तलछटी चट्टानों में पाया जाता है।
सहस्रमान

सहस्रमान (किलोमीटर) दूरी की एक इकाई है। १ सहस्रमान = १००० मान

पुराने समय में कोस का प्रयोग किया जाता था।

१० सहस्रिमान = १ शतिमान
१०० शतिमान  = १ मान
१००० मान   = १ सहस्रमान
अंजू शर्मा

जीवन परिचय

अंजू शर्मा का जन्म ५ अगस्त सन १९६० को मध्य प्रदेश के ग्वालियर में हुआ। इनकी माता का नाम श्रीमती श्रृंगार देवी और पिता का नाम स्व० सुधाकर पाराशर हैं। वर्तमान में वें पं० खुशीलाल शर्मा शासकीय आयुर्वेद महाविद्यालय एवं संस्थान, भोपाल और मध्य प्रदेश भोज मुक्त विश्वविद्यालय में बतौर प्रोफेसर कार्यरत हैं।
वे अखिल भारतीय आयुर्वेद विशेषज्ञ सम्मलेन (२००४), नई दिल्ली, चुतुर्थ विश्व आयुर्वेद सम्मलेन (२०१२), पंचम विश्व आयुर्वेद सम्मलेन (२०१४), और वर्ल्ड आयुर्वेद कॉन्क्लेव, कोज्जिकोट, केरल आदि में शिरकत कर चुकी हैं। रक्षा मंत्रालय अंतर्गत अम्बाला छावनी के लिए डॉक्टर (आयुर्वेद) के रूप में कार्यरत हैं।
ओमेर सोहेल जिया बट

ओमेर सोहेल जिया बट एक राजनीतिज्ञ है पाकिस्तान के राष्ट्रीय विधानसभा में | वह NA-126 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
बोटाद जिला

विवरण

ज़िला सौराष्ट्र क्षेत्र में स्थित, राज्य के ३३ जिलों में से एक महत्वपूर्ण जिला है। जिसका मुख्यालय बोटाद है। २०१३ में गुजरात के तत्कालीन मुख्यमंत्री नरेन्द्र मोदी ने विवेकानंद विकास यात्रा के दौरान भावनगर जिला और अहमदाबाद जिले का विभाजन करके नये बोटाद जिले की घोषणा की थी।  भावनगर और अहमदाबाद के दो-दो तहसील जोड़के ४ तहसीलों का नया जिला बनाया गया था। जिले में ३ नगरपालिका है।

प्राथमिक जानकारी

भौगोलिक द्रष्टि से बोटाद जिले के उत्तर में सुरेन्द्रनगर जिला, पश्विम में राजकोट जिला, दक्षिण में भावनगर और अमरेली जिला एवम पूर्व में अहमदाबाद जिला स्थित है। बोटाद जिला गढ़डा के स्वामिनारायण मन्दिर ओर साळींगपुर हनुमान मन्दिर के लिए गुजरात में ख्यात है। जिले का क्षेत्रफल २४६४ है। २०११ की जनगणना अनुसार जिले की जनसंख्या ६,४२,००० है।
भोमियो

भोमियो भारतीय लिपियों के मध्य लिप्यन्तरण हेतु एक ऑनलाइन सेवा थी। पीयूष भट्ट द्वारा बनायी गयी यह पहली मशीनी लिप्यन्तरण सेवा थी जो पाठ को कॉपी-पेस्ट करने की बजाय वेबपेजों को सीधे ही एक लिपि से दूसरी लिपि में बदल सकती थी। तब तक गिरगिट का नया वेबपेज लिप्यन्तरण संस्करण एवं गूगल लिपि परिवर्तक भी नहीं आया था।
विभिन्न भारतीय लिपियों के अतिरिक्त भोमियो में उर्दू एवं हिन्दी के मध्य लिप्यन्तरम की भी सुविधा थी। इसके अतिरिक्त विभिन्न लिपियों से आइट्रान्स में भी लिप्यन्तरण की सुविधा थी। 
अपनी तरह की पहली सेवा होने के कारण यह हिन्दी चिट्ठाजगत में काफी लोकप्रिय हुयी। परन्तु बाद में अज्ञात कारणों से यह बन्द हो गयी। बाद में इससे प्रेरित होकर आलोक कुमार एवं डॉ॰ विपुल जैन ने मिलकर गिरगिट का नया संस्करण जावा में तैयार किया जो कि किसी वेबपेज को सीधे ही लिप्यन्तरित करने में सक्षम है।
हान नदी पर चमत्कार

हान नदी पर चमत्कार (हंगुल: 한강의 기적 उच्चारण: हांगान्गीउइ किजिओक) दक्षिण कोरिया के चमत्कारिक उत्थान के लिए प्रयुक्त किया जाने वाला पद है। यह पद हालांकि समूचे दक्षिण कोरिया के लिए प्रयुक्त होता है लेकिन यह विशेषतः, सियोल के लिए प्रयुक्त किया जाता है, जहाँ से होकर हान नदी बहती है। यह चमत्कार मुख्यतः १९५३ से १९९६ के दौरान दक्षिण कोरिया में हुई आश्चर्यजनक प्रगति को दर्शाता है। इस काल के दौरान दक्षिण कोरिया एक अत्यन्त निर्धन और पिछड़े देशों की श्रेणी से निकलकर विश्व के प्रमुख औद्योगिक देशों में सम्मिलित हो गया। इस दौरान दक्षिण कोरिया की निर्यात-समर्थित अर्थव्यवस्था का तीव्र औद्योगिकरण और प्रौद्योगिकीकरण हुआ और जीवन-स्तर में अभूतपूर्व वृद्धि हुई। इसके साथ-साथ नगरीकरण, आधुनिकीकरण और वैश्वीकरण में भी आश्चर्यजनक वृद्धि हुई। इन सबके चलते दक्षिण कोरिया कोरियाई युद्ध की विभीषिका से निकलकर ५० वर्षों के अन्तराल में एक खरब डॉलर वाली अर्थव्यवस्था बन गया।
कार्तिक शुक्ल चतुर्थी

कार्तिक शुक्ल चतुर्थी भारतीय पंचांग  के अनुसार आठवें माह की चतुर्थ तिथि है, वर्षान्त में अभी १४६ तिथियाँ अवशिष्ट हैं।
शरद जोशी

प्रमुख व्यंग्य-कृतियाँ

गद्य रचनाएँ
परिक्रमा, 
किसी बहाने,
जीप पर सवार इल्लियाँ,
रहा किनारे बैठ,
दूसरी सतह,
प्रतिदिन(3 खण्ड),
यथासंभव,
यथासमय,
यत्र-तत्र-सर्वत्र,
नावक के तीर,
मुद्रिका रहस्य,
हम भ्रष्टन के भ्रष्ट हमारे,
झरता नीम शाश्वत थीम,
जादू की सरकार,
पिछले दिनों,
राग भोपाली,
नदी में खड़ा कवि,
घाव करे गंभीर,
मेरी श्रेष्ठ व्यंग रचनाएँ,
दो व्यंग्य नाटक
अंधों का हाथी,
एक था गधा उर्फ अलादाद खाँ
उपन्यास' 
मैं, मैं और केवल मैं उर्फ़ कमलमुख बी0ए0
टीवी धारावाहिक
यह जो है जिंदगी,
मालगुड़ी डेज,
विक्रम और बेताल,
सिंहासन बत्तीसी,
वाह जनाब,
दाने अनार के,
यह दुनिया गज़ब की,
लापतागंज,
फिल्मी सम्वाद
क्षितिज,
गोधूलि,
उत्सव,
उड़ान,
चोरनी,
साँच को आँच नहीं,
दिल है कि मानता नहीं
कुमरखोद

आबादी

सन् २०११ के जनगणना अनुसार इस स्थान का आबादी महज ६,४१५ हैं।
नोवोस्ती

यह एक प्रमुख समाचार संस्था है।
ताङबे जाति

ताङबे जाति, नेपाल की एक जनजाति है।
ऐचरा

ऐचरा (अंग्रेजी: Aichra) एक जाट गोत्र है। ये भारत में मुख्यतया राजस्थान, हरियाणा राज्यों में पाया जाता है।
कैराना

विवरण

कैराना प्राचीन काल में कर्णपुरी के नाम से विख्यात था, जो बाद में बिगड़कर किराना नाम से जाना गया, और फिर किराना से कैराना में परिवर्तित हो गया। यहाँ मुस्लिम बहुमत ज्यादा है। नगरीय क्षेत्र मे सबसे अधिक अंसारी जाति व ग्रामीण क्षेत्र मे गुर्जर (हिन्दु व मुस्लिम )है।
2004 ग्रांड प्रिक्स डे टेनिस डे ल्योन

पुरुष एकल

रॉबिन सोडरलिंग ने  ज़ेवियर मलीस को 6–2, 3–6, 6–4 से हराया।

पुरुष युगल

जोनाथन एलरिच /  एंडी रैम ने  योनास ब्योर्कमैन /  रादेक स्तेपानेक को 7–6(2), 6–2 से हराया।
राष्ट्रीय राजमार्ग ११३ (भारत)

मार्ग

इस राष्ट्रीय राजमार्ग पर कुछ महत्वपूर्ण पड़ाव इस प्रकार हैं: हवा कैम्प, हायुलियांग, हवाइ, किबिथू।